**Ո Ր Ո Շ ՈՒ Մ**

**Կատարողական վարույթը կասեցնելու մասին**

«13» 06.2014թ. ք.Երևան

ԴԱՀԿ ծառայության Երևան քաղաքի դատախազության հայցերով և քրեական գործերով բռնագանձումների բաժնի ավագ հարկադիր կատարող, արդարադատության ավագ լեյտենանտ Ս.Սիմոնյանս ուսումնասիրելով «05».08.2013թ. հարուցված թիվ 01/10-447/13 կատարողական վարույթի նյութերը.

**Պ Ա Ր Զ Ե Ց Ի**

Արաբկիր և Քանաքեռ-Զեյթուն վարչական շրջանների ընդհանուր իրավասության առաջին ատյանի դատարանի կողմից 29.07.2013թ. տրված թիվ ԵԱՔԴ /0030/01/11 կատարողական թերթի համաձայն պետք է` Սաթենիկ Պետրոսի Սարգսյանից և Անահիտ Չեչերիկի Գրիգորյանից համապարտությամբ հօգուտ Հայինկասացիա ՓԲԸ -ի բռնագանձել 257.613.000 ՀՀ դրամ:

Կատարողական գործողությունների ընթացքում արգելանք է դրվել պարտապան Անահիտ Չեչերիկի Գրիգորյանի անվամբ հաշվառված «VOLKSWAGEN TOUAREG 3.2» մակնիշի 11 ԼՏ 661 պ/հ ավտոմեքենայի, բանկային հաշվում առկա 250 ՀՀ դրամի, ինչպես նաև բաժնային սեփականության իրավունքով պատկանող ք.Երևան, Ն.Շենգավիթ 11փող. 35 շենքի թիվ 26 բնակարանի վրա, սակայն պարտապանի գույքը բավարար չէ պահանջատիրոջ պահանջները բավարարելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.**

**Ո Ր Ո Շ Ե Ց Ի**

Կասեցնել «05».08.2013թ. հարուցված թիվ 01/10-447/13 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**Հարկադիր կատարող` Ս.Սիմոնյան**